তিনি বলেন, ১৯৭৩ সালের পাসপোর্ট আদেশ অনুযায়ী, আদালতে নৈতিক স্খলনজনিত অপরাধে ন্যূনতম ২ বছরের সাজা হলে ৫ বছরের মধ্যে পাসপোর্ট পাওয়া যায় না। একইভাবে কেউ যদি দেশের কোনো আদালতে কেনো ফৌজদারি মামলায় হাজিরা এড়ান বা এড়ানোর চেষ্টায় থাকেন- তাকেও পাসপোর্ট দেয়া যায় না। সুতরাং উনি যদি লন্ডন থেকে পাসপোর্টের আবেদন করেন, তিনি তা পাবেন না। আরেকটা বিষয় হল, পাসপোর্ট পাওয়ার জন্য তার ন্যাশনাল আইডি নিতে হবে। ন্যাশনাল আইডি পেতে তার বাংলাদেশে আসতে হবে।